Endel Valk-Falk

Endel Valk-Falk (12. oktoober 1932 Rakvere – 18. september 2019) oli eesti nahakunstnik, restauraator ja köiteajaloolane.

Ta õppis aastatel 1941–1952 Rakvere 1. Keskkoolis ja 1952–1958 Eesti NSV Riikliku Kunstiinstituudi tarbekunsti osakonnas köitekunsti (nahkehistöö) eriala.

1997. aastast kunstiteaduse magister, magistritöö teema oli "Eduard Taska ja Eesti köitekunst".

Töö
1958–1967 Tartu Nahkgalanteriikombinaat Linda, peakunstnik
1967–1974 Tartu Riikliku Ülikooli Teaduslik Raamatukogu, hügieeni ja restaureerimisosakonna juhataja, kultuurimälestiste restaureerimistöökoja rajamine.
1968–1974 Eesti Restauraatorite Ühing, esimees, vabariiklikud ja Baltikumi näitused
1975–1986 Eesti NSV Riiklik Kunstimuuseum, osakonnajuhataja, direktori asetäitja restaureerimise alal
1986–1988 Vabariiklik Restaureerimiskeskus, direktor
1988–1995 Ennistuskoda KANUT, direktor
1995–2000 Eesti Akadeemiline Raamatukogu, köiteuunikumide restaureerimise sektori juhataja
2000–2001 Tartu Kunstikool, õppejõud
2001–2007 Tartu Kõrgem Kunstikool, professor

Looming
Endel Valk-Falk on loonud albumeid, raamatuköiteid, külalisraamatuid, püüdes neis elustada vanu nahatehnikaid, koostanud oskussõnastikke, rikastanud köitetehnika sõnavara, loonud kreeka-slaavi köite restaureerimismetoodika.

Tunnustus
 2001 Valgetähe IV klassi teenetemärk

Isiklikku
Tema abikaasa oli Maris Valk-Falk.

Viited

Välislingid
Endel Valk-Falk Eesti raamatukogunduse biograafilises andmebaasis

Kategooria:Eesti nahakunstnikud
Kategooria:Eesti restauraatorid
Kategooria:Tartu Ülikooli Raamatukogu koosseis
Kategooria:Eesti Kunstiakadeemia vilistlased
Kategooria:Valgetähe IV klassi teenetemärgi kavalerid
Kategooria:Rahumäe kalmistule maetud
Kategooria:Sündinud 1932
Kategooria:Surnud 2019